

Prosjektkontrakt for forskergrupper i Holbergprisen i skolen

Ved undertegnelse av denne kontrakten sier du deg enig i og forpliktet til å:

1. Sosialt:
· Ta vare på gruppa! Være positiv og løsningsorientert. Hjelp og støtt gruppa.
· Være lydhør og sensitiv ovenfor hverandre: Kom med forslag og ta imot forslag.
· Akseptere at vi er forskjellige og at alle må få lov til å ta ett skritt om gangen.
· Ta opp problemene straks de dukker opp. Ikke vent! Desto lengre tid det går, desto større kan konflikten bli. Dette er ditt gruppeansvar! Kontakt lærer ved behov.
· Gi konstruktive muntlige tilbakemeldinger – ikke ved kroppsspråk eller holdning. Negativ kritikk smitter og skaper dårlig stemning.
· Alle i en gruppe kan ikke «elske» hverandre, men det forventes at dere oppfører dere skikkelig og viser at dere respekterer hverandre.

2. Faglig:
· Ingen kan eller skal gjøre alle oppgavene, men alle skal kjenne til alle deler av prosjektet.
· Hold hverandre orientert om hva dere har arbeidet med eller ordnet siden sist.
· Gjør alle oppgaver du har tatt på deg eller fått innen gitte frister.
· Ha med skrivesaker/notatsaker, PC og andre hjelpemidler til hver time.
· Akseptere at du må bruke tid og energi på prosjektet, kanskje også utover vanlig skoletid.
· Vær presis til timen.
· Det er satt av mye tid på skolen til forskningsprosjektet: Bruk tiden godt og jobb hele den fastsatte tiden.

3. Fravær:
· Meld forfall tidligst mulig, både til faglærere og gruppa.
· Hodepine og generell ”føler meg dårlig”, aksepteres ikke som legitime fraværsgrunner uten melding av lege. Drikk vann, få litt frisk luft og delta i gruppearbeidet likevel. Lærerne vurderer om du bør være hjemme eller ikke.

4. Brudd på avtalen får konsekvenser:
· Anmerkning/varsel.
· Fare for nedsatt karakter i orden og oppførsel.
· Nedsatt karakter i det/de aktuelle skolefaget/-ene.



Kontrakten er undertegnet av:	Dato:

